འབྲུག་པའི་གསུང་རབ་ཚུ་ནང་རྫོང་འདི་ལུ་གཞོང་དཀར་དང་ཞོང་དཀར་ཟེར་ལེ་ཤ་སླབ་སྲོལ་ཡོད་རུང་ཤུལ་ལས་ས་གནས་དེ་ལུ་ཞོང་གར་ཟེར་སླབ་སྲོལ་འབྱུང་ནུག།ད་རུང་བཤད་སྲོལ་གཅིག་ལས་འབད་བ་ཅིན་བཱ་ལ་དེ་གླིང་མེ་ཐང་གི་སྦོེ་ལོག་ཁར་ལྷོད་པའི་སྐབས་རི་ཤིང་གི་གཞོངམ་བཟུམ་ཡོད་མི་གཅིག་མཐོང་ཡོདཔ་དང་རི་དེ་གུར་རྒྱལཔོ་ཀར་པོ་གི་ཕཽ་བྲངས་བཞེངས་ཡོདཔ་ཨིན་མས།དེ་འབདཝ་ལས་བརྟེན་རི་གཞོངམ་བཟུམ་སྦེ་ཡོད་མི་དང་དེ་གུར་ཁྱིམ་རྐྱབས་ཡོདཔ་ལས་ས་གནས་དེ་ལུ་གཞོང་གར་ཟེར་བཏགས་ནུག།སྡེ་སྲིད་ཚུ་གི་རྒྱལ་རབ་ཀྱི་ཀི་དེབ་ལྟར་དུ་འབད་བ་ཅིན་ས་གནས་གོ་ཡང་དྲགས་གཅིག་ནང་ལུ་བཞེངས་ཡོདཔ་ལས་རྫོང་འདིའི་མིང་དེ་གཞོང་སྒར་ཟེར་སླབ་ཨིན་མས།དེ་བཟུམ་སྦེ་བཤད་སྲོལ་གཞན་ལེ་ཤ་གཅིག་ར་ཡོདཔ་ཨིན་མས།